
**ROMÂNIA**

**JUDEȚUL HARGHITA**

**COMUNA LUETA**

**Consiliul Local al comunei Lueta**

**Hotărârea nr. 1 / 2022**

cu privire la modificarea și completarea Hotărârii nr. 30/2017 privind aprobarea Strategiei de Dezvoltare Locală a comunei Lueta pentru perioada 2016 – 2020

Consiliul local al comunei Lueta, întrunit în ședința extraordinară în data de 14.01.2022.

Având în vedere:

* + - * Proiectul de hotărâre cu privire la modificarea și completarea Hotărârii nr. 30/2017 privind aprobarea Strategiei de Dezvoltare Locală a comunei Lueta pentru perioada 2016 – 2020;
      * Referatul de aprobare nr.1/2022 al Primarului Comunei Lueta, cu privire la modificarea și completarea Hotărârii nr. 30/2017 privind aprobarea Strategiei de Dezvoltare Locală a comunei Lueta pentru perioada 2016 – 2020;
* Raportul de specialitate nr.1/2022 al secretarului general al comunei Lueta;
* *Avizul favorabil* al Comisiei de specialitate pentru activități economico – financiare, activități amenajarea teritoriului și urbanism, juridică și disciplină al Consiliului Local al Comunei Lueta;

Luând în considerare că:

* În anul 2017 Societate Comercială Erudis Consulting SRL a elaborat Strategia de Dezvoltare Durabilă a comunei Lueta județul Harghita pentru perioada 2017 – 2022. Pentru aprobarea acestei strategii Consiliul Local Lueta, în cadrul ședinței din data de 28.03.2017, a adoptat Hotărârea nr. 30/2017.;
* Din cauza unei erori umane, atât în titlul cât și în preambulul și art. 1 al Hotărârii 30/2017 a fost trecut eronat intervalul de timp pentru care a fost întocmită strategia în cauză, respectiv în loc de 2017 – 2022 cum este menționat în document, în hotărâre s-a trecut perioada 2016 – 2020.;

În conformitate cu prevederile:

* art. 7 alin. (1) si alin.(2) din Lege nr. 52/2003 privind transparența decizională,

Ținând cont de prevederile art. 59 și 60 din Legea nr. nr. 24/2000 privind normele de tehnică legislativă pentru elaborarea actelor normative, republicată;

În temeiul prevederilor dispoziţiilor art.129 alin.(2) lit. b), alin.(4) lit. e), art. 139 alin.(3) lit. c) și art. 196, alin( 1) lit. a din Ordonanța de Urgență nr. 57/2019 privind Codul administrativ cu modificările și completările ulterioare;

**HOTĂRĂȘTE:**

**Art. I.** Art. 1 al Hotărârii nr. 30/2017 se modifică și va avea următorul cuprins:

*”Se aprobă Strategia de dezvoltare Locală a comunei Lueta pentru perioada 2017 – 2022, conform anexei care face parte integrantă din prezenta hotărâre”.*

**Art. II.** Titlul Hotărârii 30/2017 se va modifica și va avea următorul cuprins: *”privind Strategia de Dezvoltare locală a comunei Lueta pentru perioada 2017 – 2022.”*

**Art. III.** Alin. 1 al preambulului Hotărârii nr. 30/2017 se va modifica și va avea următorul cuprins: *”Având în vedere expunerea motivată al primarului comunei Lueta, înregistrat sub nr. 1111/2017 prin care se propune adoptarea unei hotărâri privind aprobarea Strategiei de Dezvoltare Locală a Unității Administrativ Teritoriale comuna Lueta pentru perioada 2017 – 2022.”*

**Art. IIV.** Celelalte articole ale Hotărârii nr. 30/2017 rămân neschimbate.

**Art. V.** Aducerea la îndeplinire a prezentei hotărâri se asigură de către secretarul general al comunei Lueta.

**Art. VI.** Prezenta hotărâre se aduce la cunoștință publică prin afișare la sediul Primăriei comunei Lueta, publicare pe site-ul [www.lovetekozseg.ro](http://www.lovetekozseg.ro) și se comunică:

- Instituţiei Prefectului - Judeţul Harghita;

- Primarului comunei Lueta;

Lueta, la 14.01.2022.

Președinte de ședință Contrasemnează pentru legalitate GYÖRGYLŐRINCZ Ernő Secretarul general al Comunei Lueta ORBÁN Ernő

*Această hotărâre a fost aprobată de Consiliul Local Lueta, cu respectarea prevederilor art. 139 alin. (3) din Ordonanța de Urgență nr. 57/2019 privind Codul administrativ; cu* ***13*** *voturi pentru,* ***0*** *voturi împotrivă,* ***0*** *abțineri.*